Arktur
Arktur ili α Volara (, α Boo) je najsjajnija zvezda sazvežđa Volar i najsjajnija zvezda severne nebeske hemisfere. Magnituda Arktura iznosi -0,05 (uz varijacije od nekoliko stotih delova magnitude), što je čini četvrtom najsjajnijom zvezdom noćnog neba. Naziv Arktur na starogrčkom znači „čuvar medveda“.

Arktur je narandžasti džin, spektralne klase K2III, prečnika oko 25 puta većeg od prečnika Sunca i preko 100 puta luminozniji od Sunca. Nalazi se na 37 svetlosnih godina (11 parseka) od Sunčevog sistema, na koordinatama α = 14h 15m 39,6s δ = +19° 10’ 57”.

Arktur ima veliko relativno kretanje, drugo najveće meću zvezdama sjajnijim od 1. magnitude (odmah posle alfe Kentaura). Arktur je član grupe zvezda nazvane po njemu Arkturova grupa, koju prema pretpostavkama čine 53 zvezde koje imaju zajedničko poreklo.

U jezgru Arktura je prestala fuzija vodonika i počela je fuzija helijuma u ugljenik. U budućnosti, Arktur će odbaciti spoljašnje slojeve od kojih će nastati planetarna maglina, dok će unutrašnji slojevi ostati u obliku belog patuljka.

Vidi još 
 Spisak zvezda po sjaju

Reference

Literatura

Spoljašnje veze 

 Arktur u bazi ARICNS (Astronomisches Rechen-Institut Heidelberg Data Base for Nearby Stars) 
 Arktur u SIMBAD bazi podataka. 
 SolStation.com entry
 Arcturus at Constellation Guide

Zvijezde
Volar (zviježđe)